595/2021

Útdráttur

Kærður var úrskurður héraðsdóms þar sem máli S á hendur K var vísað frá dómi. Í málinu krafðist S þess að K yrði dæmdur til að fjarlægja byggingarúrgang sem hann hefði komið fyrir við bryggju í fjöru á landareign S í Hnúksnesi að viðlögðum dagsektum. Í úrskurði Landréttar kom meðal annars fram að í málinu lægi fyrir leigusamningur þar sem fram kæmi að K, E, G og SP væru leigutakar að húsi á lóð í Hnúksnesi. Á grundvelli leigusamningsins hefðu leigutakar ákveðið að gera breytingar á hinu leigða húsi. Múrbroti sem af framkvæmdunum hlaust hefði síðan verið komið fyrir við bryggjuna. Ágreiningur í málinu lúti meðal annars að því hvað leiði af leigusamningnum um heimildir leigutaka til athafna. Þá kæmi fram í skýrslu K hjá lögreglu að hann, E, G og SP hefðu leigt húsið, farið í fyrrnefndar framkvæmdir og komið múrbrotinu fyrir. Samkvæmt því og þar sem ekki væri um skaðabótakröfu eða aðra peningakröfu að ræða yrði S ekki talið fært að höfða mál um dómkröfu sína á hendur K einum, án aðildar annarra leigutaka hússins, sbr. 1. og 2. mgr. 18. gr. laga nr. 91/1991 um meðferð einkamála. Var hinn kærði úrskurður því staðfestur.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 8. október 2021. Greinargerð varnaraðila barst réttinum 20. október 2021. Kærður er úrskurður Héraðsdóms Reykjavíkur 28. september 2021 í málinu nr. E- 905/2021 þar sem máli sóknaraðila gegn varnaraðila var vísað frá dómi. Kæruheimild er í j-lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og málinu vísað aftur til héraðsdóms til lögmætrar meðferðar. Þá krefst hann málskostnaðar úr hendi varnaraðila.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Líkt og rakið er í hinum kærða úrskurði er dómkrafa sóknaraðila samkvæmt stefnu „að stefndi verði dæmdur til að fjarlægja byggingarúrgang, sem stefndi kom fyrir í fjöru stefnanda, á landareign stefnanda að Hnúki, Fellströnd, Dalabyggð, nánar tiltekið í Hnúksnesi við bryggju þá er þar stendur“ að viðlögðum dagsektum.

5

Með tölvubréfi 23. apríl 2019 til fyrirsvarsmanns Hnúksness ehf., sem hefur á leigu lóð í Hnúksnesi, spurði lögmaður sóknaraðila hver hefði staðið að framkvæmd á húsi á lóðinni og komið fyrir múrbroti úr húsinu í fjörunni við bryggjuna. Tölvupóstinum var svarað í þá veru að framkvæmdirnar væru á vegum leigutaka hússins.

Leigusamningur um húsið frá 11. mars 2018 liggur fyrir í málinu en þar kemur fram að Hnúksnes ehf. leigi varnaraðila, E-kk-þgf E-kk-þgf, G-kk-þgf K-kk-þgf E-kk-þgf og S-kk-þgf P-kk-þgf E-kk-þgf húsbygginguna og að leigutaki njóti allra leiguafnota á lóð samkvæmt samningi um lóðarleiguréttindi frá 15. október 1967. Þar kemur jafnframt fram að leigutaka sé heimilt að gera breytingar á húsinu að utan og innan, þar með talið að setja dyr á gafl eða útvegg hennar og stækka útidyr. Á grundvelli leigusamningsins ákváðu leigutakar, sem munu vera bræður, að gera breytingar á hinu leigða húsi. V ar múrbroti sem af framkvæmdunum hlaust síðan komið fyrir við bryggjuna.

6

Samkvæmt þessu eru þrír einstaklingar auk varnaraðila aðilar að fyrrnefndum leigusamningi en ágreiningurinn í málinu lýtur meðal annars að því hvað af honum leiði um heimildir til athafna. Þá tók varnaraðili skýrlega fram í skýrslu sinni hjá lögreglu að hann og bræður hans hefðu leigt húsið, farið í fyrrnefndar framkvæmdir og komið fyrir því múrbroti sem sóknaraðili krefst að varnaraðili einn fjarlægi.

7

Í ljósi framangreinds og þess að ekki er um skaðabótakröfu eða aðra peningakröfu að ræða verður sóknaraðila ekki talið fært að höfða mál um dómkröfu sína á hendur varnaraðila einum, án aðildar annarra leigutaka hússins, sbr. 1. og 2. mgr. 18. gr. laga nr. 91/1991. Þegar af þeirri ástæðu verður hinn kærði úrskurður staðfestur.

8

Sóknaraðila verður gert að greiða varnaraðila kærumálskostnað eins og í úrskurðarorði greinir.

Úrskurðarorð :

Hinn kærði úrskurður er staðfestur.

Sóknaraðili, S-kk-nf S-kk-nf, greiði varnaraðila, K-kk-þgf E-kk-þgf, 500.000 krónur í kærumálskostnað.